b'\n_START_ARTICLE_\nWang Qishan\n_START_SECTION_\nBiografi\n_START_PARAGRAPH_\nWang er f\xc3\xb8dt i Shandong men regner seg som \xc3\xa5 nedstamme fra fylket Tianzhen i provinsen Shanxi._NEWLINE_Wang ble medlem av kommunistpartiet i 1983 og har utdannelse i \xc3\xb8konomi fra det kinesiske Nordvestuniversitet. Han har hatt administrative og politiske toppjobber blant annet i Hainan, Guangdong og Beijing. I 2003 ble han utnevnt til vise- og tillike stedfortredende borgermester i Beijing etter Meng Xuenong, som m\xc3\xa5tte fratre p\xc3\xa5 grunn av sin h\xc3\xa5ndtering av SARS-epidemien. Wang ble formelt gjort til  borgermester i februar 2004. Han fratr\xc3\xa5dte i 2007._NEWLINE_I september 2008 ble Wang satt til \xc3\xa5 lede statsr\xc3\xa5dets \xc2\xabanti-monopolkommisjon\xc2\xbb._NEWLINE_Som leder for Det kinesiske kommunistiske partis sentralkommisjon for disiplininspeksjon har han blitt den kinesiske president Xi Jinpings hovedressurs i kampanjen mot korrupsjon, som under Xi-Li-administrasjonen (siden 2012) er blitt meget mer omfattende enn tidligere slike kampanjer i det post-maoistiske Kina, b\xc3\xa5de blant de h\xc3\xb8yere og lavere lederskikt i statas- og partiapparat. Siden den kom i gang i 2013 er, if\xc3\xb8lget partiledelsen, over 200.000 folk i lederstillinger (pr juli 2014) blitt straffet - hvorav tre dusin ministre, provinsledere og toppledere for statseide selskaper.  Mange ledere har beg\xc3\xa5tt selvmord.\n_START_SECTION_\nFamilieforhold\n_START_PARAGRAPH_\nHan er svigers\xc3\xb8nn til avd\xc3\xb8de medlem av politbyr\xc3\xa5ets st\xc3\xa5ende komite Yao Yilin, en kommunistisk politiker som gjorde seg kjent for sine konservative standpunkter og ble forfulgt under kulturrevolusjonen.'